	 DOKUMENT ZA INTERNETSKO SAVJETOVANJE O NACRTU OPĆEG AKTA ODLUKE O GROBLJIMA


	NACRT 
ODLUKE O GROBLJIMA

	Općina Podravske Sesvete
Jedinstveni upravni odjel
	

	Početak savjetovanja
13. 05. 2026.
	Završetak savjetovanja
11. 06. 2026.


RAZLOG DONOŠENJA 
	Pravni temelj za donošenje ove Odluke o grobljima sadržan je u članku 9. stavku 10. Zakona o grobljima („NN“ br. 78/25 i 80/25; dalje u tekstu: Zakon) kojim je propisano da predstavničko tijelo JLS-a donosi odluku kojom se u bitnome uređuju: mjerila i kriteriji za dodjelu i ustupanje grobnih mjesta na korištenje, iskopavanje i premještanje posmrtnih ostataka, ukopi i privremeni ukopi, način ukopa nepoznatih osoba, produbljenje groba i premještanje posmrtnih ostataka u grobnici, održavanje groblja i uklanjanje otpada, veličina, dimenzije, materijal i izgled grobnih mjesta, uvjeti upravljanja grobljem od strane pravne osobe koja upravlja grobljem, uvjeti, način i mjesto prosipanja kremiranih posmrtnih ostataka umrle osobe, uvjeti i mjerila za plaćanje naknade pri dodjeli grobnog mjesta i godišnje grobne naknade, uvjeti za ustupanje prava korištenja grobnog mjesta trećim osobama, kao i prekršajne sankcije za prekršitelje odredbi odluke o grobljima.
	 
           Detaljniji prikaz Nacrta Odluke o grobljima nalazi se u obrazloženju navedene Odluke.



Pozivamo predstavnike zainteresirane javnosti da najkasnije do 11.06.2026. godine dostave svoje komentare na Nacrt Odluke o grobljima putem OBRASCA za savjetovanje na e-mail: info@podravske-sesvete.hr
Po završetku savjetovanja, svi pristigli doprinosi bit će javno dostupni na internetskoj stranici Općine Podravske Sesvete te priloženi uz prijedlog akta o kojem će raspravljati Općinsko vijeće Općine Podravske Sesvete. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta Odluke o o grobljima.


